《次韵几道玉泉小集时公藻以病仆以沿檄不与》
宋代·陈棣

激水聊充一笑嬉，扁舟西子想当时。
应怜波底无双鲤，直恐樽前有鸒斯。
笑我独将愁酝酿，闻君长苦酒禁持。
山中异日寻遗事，徒见吾家伯仲诗。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。